TV-året 1949

TV-året 1949 er en oversikt over hendelser, program og avdøde TV-personligheter i 1949.

Hendelser 

 3. januar: tv-teaterserien Colgate Theatre har premiere på NBC.
25. januar: Den første Emmy-pris-utdelingen, i ettertid kjent som Primetime Emmy Award, finner sted i Los Angeles.
9. februar: I Frankrike etableres allmennkringkasteren Radiodiffusion-télévision française (RTF). Dette er det tredje statlige kringkastingsselskapet i rekken og erstatter Radiodiffusion française (RDF). Landets eneste tv-kanal, RDF Télévision française, skifter navn til RTF Télévision.
9. april: Den aller første telethon, et langvarig veldedighetsprogram der seerne ringer inn og donerer penger, sendes på amerikanske NBC. Sendingen ledes av Milton Berle og varer i 16 timer. Pengene som kommer inn, går til Damon Runyon Cancer Fund.
 25. august: RCA kunngjør at de har utviklet et kompatibelt farge-tv-system. 
 17. desember: Sutton Coldfield-tv-senderen åpner i engelske Midlands, og regionen blir den første delen av Storbritannia utenfor London som kan ta inn BBC Television.
 29. desember: KC2XAK i Bridgeport i Connecticut blir den første tv-stasjonen som sender over ultrahøy frekvens (UHF) på daglig basis.
 De første tv-sendingene starter på Cuba.

Programmer 

 16. januar: ABC Television Players, dramaserie  starter på ABC (1949).
 17. januar: The Goldbergs, komedieserie starter på CBS (1949–55).
 5. mai: serien Stop the Music starter på American Broadcasting Company.
 27. juni: Captain Video and His Video Rangers, verdens første tv-sendte science fiction-serie starter.
 15. juli: debattprogrammet This Is Show Business starter på CBS (1949–54 og 1956).
 28. september: detektivserien Photocrime starter på ABC (1949).
 29. september: Come Dancing, en ballroom dancing-konkurranse sendes på BBC for første gang (1949–95).
 The Lone Ranger har premiere på ABC (1949–57).
 25. desember: tv-filmen The Christmas Carol, regissert av norskfødte Arthur Pierson, sendes på 22 tv-stasjoner over hele USA.

Nye tv-stasjoner 

 1. januar: KTTV i Los Angeles i California, starter å sende.
 21. mars: WTVJ starter tv-sendinger og blir den første tv-stasjonen i Florida.

Fødsler

Referanser

Eksterne lenker